b'\n_START_ARTICLE_\nVaidotas Ka\xc5\xbeukauskas\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 svarbiausios sritys: kr\xc5\xabvinink\xc5\xb3 generacija, perna\xc5\xa1a, pagavimas ir rekombinacija kristaliniuose ir polimeriniuose puslaidininkiuose, j\xc5\xb3 junginiuose, dariniuose ir prietaisuose. Suk\xc5\xabr\xc4\x97 Holo fotoefekto judrio kinetikos tyrimo metod\xc4\x85 (patentuotas 1992\xc2\xa0m.). Pasi\xc5\xabl\xc4\x97 original\xc5\xb3 did\xc5\xbeiavar\xc5\xbeio GaAs nevienalyti\xc5\xa1kum\xc5\xb3 ir EL2 lygmens metastabiliojo virsmo model\xc4\xaf. Pirmasis eksperimenti\xc5\xa1kai \xc4\xafrod\xc4\x97, kad CdS/ZnSe kvantiniuose dariniuose susidaro dvimat\xc4\x97s elektron\xc5\xb3 dujos. Eksperimenti\xc5\xa1kai nustat\xc4\x97 neigiam\xc4\x85j\xc4\x85 kr\xc5\xabvinink\xc5\xb3 judrio priklausomyb\xc4\x99 nuo elektros lauko stiprio polioktiltiofene. \xc4\xaerod\xc4\x97 polimero grand\xc5\xbei\xc5\xb3 orientacijos poveik\xc4\xaf kr\xc5\xabvinink\xc5\xb3 pagavimui ir perna\xc5\xa1ai polivinilkarbazole, legiruotame polin\xc4\x97mis dibutilamino nitrostilbeno molekul\xc4\x97mis. I\xc5\xa1tyr\xc4\x97 GaAs, SiC, GaN strukt\xc5\xabros poky\xc4\x8dius, kuriuos sukelia \xc5\xa1vitinimas didel\xc4\x97s energijos neutronais, protonais, taip pat rentgeno spinduliais._NEWLINE_Paskelb\xc4\x97 daugiau kaip 400 mokslini\xc5\xb3 publikacij\xc5\xb3. Daugelio Europos, Lietuvos ir tarptautini\xc5\xb3 mokslini\xc5\xb3 projekt\xc5\xb3 vadovas ir dalyvis. Dalyvauja CERN\xe2\x80\x99o projekte \xc5\xa0veicarijoje nuo 2003\xc2\xa0m.'